Ivan Leko – Wikipedia
Ivan Leko (s. 7. helmikuuta 1978 Split, Jugoslavia) on kroatialainen jalkapallovalmentaja ja entinen keskikenttäpelaaja. Kesäkuusta 2019 lähtien hän on toiminut Al Ainin päävalmentajana.
Koko nimi Ivan Leko
Syntymäaika 7. helmikuuta 1978 (ikä 41)
Seura Al Ain
1995–2001 Hajduk Split 143 (33)
1996 → HNK Trogir 7 (3)
2001–2005 Málaga CF 79 (4)
2005 Hajduk Split 14 (3)
2005–2009 Club Brugge 98 (21)
2009 → Germinal Beerschot 30 (4)
2010–2014 KSC Lokeren 122 (12)
1999–2006 Kroatia 13 (0)
2014 OH Leuven
2015–2016 PAOK FC (apuv.)
2016–2017 Sint-Truidense
2017–2019 Club Brugge
2019– Al Ain
Leko aloitti pelaajauransa synnyinkaupunkinsa ykkösjoukkue Hajduk Splitissä. Hän pelasi vuosien ajan Hajdukin keskikentällä ja juhli seuran paidassa Kroatian mestaruutta viimeisellä kaudellaan 2000/01. Vuonna 1996 hän pelasi lyhyen aikaa lainalla HNK Trogirissa. Leko jätti Kroatian kentät mestaruuskauden jälkeen ja siirtyi espanjalaisen Málagan riveihin. Espanjassa peliaikaa tuli vaihtelevasti, mutta lopullinen läpimurto jäi tekemättä. Leko palasi tammikuussa 2005 Hajdukiin ja voitti toisen Kroatian mestaruuden. Jo kesällä tie vei Belgiaan Club Bruggeen.
Clubin paidassa Leko voitti Belgian cupin mestaruuden kaudella 2006/07 ja oli seuran runkopelaajia. Kevätkaudella 2008/09 hän pelasi lainalla Germinal Beerschotissa ja jatkoi hyviä esityksiään seuran paidassa myös syyskauden 2009/10. Vuodenvaihteessa hän siirtyi KSC Lokereniin, jossa lopetti pitkän pelaajauransa kauteen 2013/14.[1]
Kroatian maajoukkuepaidassa Leko debytoi 13. kesäkuuta 1999 Egyptiä vastaan. Hän kuului vuoden 2006 MM-kisajoukkueeseen, mutta ei päässyt pelaamaan. Hän pelasi maajoukkuetasolla 13 A-maaottelua.[2]
Pelaajauransa jälkeen Leko jatkoi uraansa valmentajana belgialaisessa OH Leuvenissa helmikuussa 2014.[3] Hän ei onnistunut pelastamaan Leuvenia putoamiselta Belgian liigasta, mutta jatkoi peräsimessä vielä kaudella 2014/15. Kehnot esitykset sarjatasoa alempana johtivat Lekon potkuihin marraskuussa 2014.[4]
Kesällä 2015 Lekosta tuli Igor Tudorin apuvalmentaja Kreikan Superliigan PAOKiin.[5] Tudorin valmennustiimi sai potkut seurasta maaliskuussa 2016.[6]
Kesällä 2016 Leko palasi valmentajaksi Belgiaan, kun hänestä tuli Sint-Truidensen uusi päävalmentaja.[7] Lekon johdolla Sint-Truiden sijoittui Belgian liigan runkosarjassa sijalle 12, mutta voitti europelien karsintasarjassa oman lohkonsa ja eteni europelikarsintojen välieriin, joissa hävisi KRC Genkille.[8] Kauden jälkeen Leko jätti Sint-Truidenin ja siirtyi Club Bruggen päävalmentajaksi.[9] Debyyttikaudellaan Leko luotsasi Clubin Belgian liigan runkosarjan voittoon 12 pisteen erolla RSC Anderlechtiin. Ylemmässä loppusarjassa joukkueen piste-ero toiseksi nousseeseen Standard de Liègeen kutistui lopulta kolmeen pisteeseen, mutta se riitti mestaruuteen.[10] Kaudella 2018/19 Club taisteli jälleen mestaruudesta sijoittuen runkosarjassa toiseksi. Ylemmässä loppusarjassa Club kutisti eron KRC Genkiin kahteen pisteeseen, mutta hävisi mestaruuden. Kauden jälkeen Leko jätti seuran sopimuksena umpeutuessa.[11]
Kesäkuun alussa 2019 alussa Leko teki kaksivuotisen sopimuksen abudhabilaisen Al Ainin kanssa.[12]
Kroatian mestaruus (2): 2001, 2005
Kroatian cup: 2000
Belgian cup (2): 2007, 2012
Belgian supercup: 2005
Belgian mestaruus: 2018
Belgian supercup: 2018
↑ Leko, Ivan
↑ IVAN LEKO
↑ Ivan Leko is de nieuwe trainer van OH Leuven
↑ Ivan Leko krijgt de bons bij OHL
↑ Ivan Leko heeft nieuwe job: assistent bij Griekse PAOK
↑ PAOK Salonika sack Igor Tudor, appoint Vladimir Ivic as successor
↑ VOORSTELLING IVAN LEKO NIEUWE HOOFDTRAINER STVV
↑ Genk wint PO2 makkelijk met ruime zege tegen STVV
↑ Ivan Leko is de nieuwe coach van Club Brugge
↑ Club Brugge hold Standard Liege to win second Belgian title in three years
↑ Club haalt bezem door technische staf: Leko en al zijn assistenten vertrekken
↑ Deal is rond: Ivan Leko wordt trainer van Al Ain
Chris O'Loughlin Sint-Truidensen päävalmentaja
2016–2017 Seuraaja:
Michel Preud’homme Club Bruggen päävalmentaja
Juan Carlos Garrido Al Ainin päävalmentaja
Noudettu kohteesta ”https://fi.wikipedia.org/w/index.php?title=Ivan_Leko&oldid=18191926”
Viimeksi muokattu 3. kesäkuuta 2019 kello 09.36